 Muhammadu Buhari : Muhammadu Buhari tí wọn bí ní ọjọ kẹtàdínlógún, oṣù Ọpẹ, ọdún 1942 jẹ olóṣèlú tí ó jẹ Ààrẹ orílẹ-èdè Nàìjíríà láàárín ọdún 2015 sí ọdún 2023. Ó lo sáà àkọkọ rẹ láàárín ọdún 2015 sí 2019 àti ìkejì láàárín ọdún 2019 sí 2023. Buhari tí fìgbà kan jẹ Ọgágun Mejọ Gẹnẹrà àti pé ó jẹ olórí orílẹ-èdè Nàìjíríà láti ọjọ kọkànlélọgbọn, oṣù Ọpẹ, ọdún 1983 sí oṣù Ògún, ọdún 1985, lẹyìn tí ó fi kúùpù ológun gbàjọba.A bí Muhammadu Buhari sí ìdílé Fulani ní Daura, ìpínlẹ Katsina. Bàbá rẹ ni Hardo Adamu, ẹni tí ó jẹ olórí Fulani, orúkọ ìyá rẹ sì ni Zulaihat, ẹni tí ó jẹ Hausa. Òun ni ọmọ kẹtàlélógún bàbá rẹ. Ìyá Buhari ni ó tọọ dàgbà, bàbá rẹ fi ayé sílẹ nígbà tí ó wà ní ọmọ ọdún mẹrin. Buhari dara pọ mọ Nigerian Military Training College NMTC ní ọdun 1962, ó jẹ ọmọ ọkàndínlógún ọdún nígbà náà. Ní oṣù kejì ọdún 1964, a yí orúkọ ilé-ìwé ológun náà padà sí Nigerian Defence Academy NDA.Ní àárín 1962 sí 1963, Buhari kọ nípa ìmọ ogun ní Mons Officer Cadet School ní ìlú Aldershot, England. Ní oṣù Ṣẹẹrẹ ọdún 1963, nígbà tí Buhari jẹ ọmọ ogún ọdún, a sọ di lieutet kejì. 